CELEX: 31999L0003
Language: sl
Date: 1999-02-22 00:00:00
Title: Direktiva 1999/3/ES evropskega parlamenta in Sveta z dne 22. februarja 1999 o izdelavi seznama Skupnosti za živila in živilske sestavine, obsevane z ionizirajočim sevanjem

Pomembno pravno obvestilo

|

31999L0003

Uradni list L 066 , 13/03/1999 str. 0024 - 0025

		Direktiva 1999/3/ES evropskega parlamenta in Svetaz dne 22. februarja 1999o izdelavi seznama Skupnosti za živila in živilske sestavine, obsevane z ionizirajočim sevanjemEVROPSKI PARLAMENT IN SVET EVROPSKE UNIJE STAob upoštevanju Pogodbe o ustanovitvi Evropske skupnosti in zlasti člena 100a Pogodbe,ob upoštevanju predloga Komisije [1],ob upoštevanju mnenja Ekonomsko-socialnega odbora [2],v skladu s postopkom, določenim v členu 189b Pogodbe [3] v smislu skupnega besedila, ki ga je Spravni odbor odobril 9. decembra 1998,ker člen 4(1) in (2) Direktive 1999/2/ES Evropskega parlamenta in Sveta z dne 22. februarja 1999 o približevanju zakonodaje držav članic v zvezi z živili in živilskimi sestavinami, obsevanimi z ionizirajočim sevanjem [4], v nadaljnjem besedilu navedena kot "okvirna direktiva", predpisuje sprejetje seznama živil, ki jih je, ob izključitvi vseh drugih, dovoljeno obsevati z ionizirajočim sevanjem; ker se ta seznam izdela v fazah;ker so posušena aromatična zelišča, začimbe in vrtna zelišča pogosto kontaminirana in/ali jih napadajo organizmi in njihovi metaboliti, ki so škodljivi za zdravje ljudi;ker take kontaminacije in/ali napada žuželk ni več mogoče obravnavati s pripravki za zaplinjevanje, kakršen je etilen oksid, zaradi možne toksičnosti ostankov teh pripravkov;ker je uporaba ionizirajočega sevanja učinkovito sredstvo za nadomestitev navedenih snovi;ker je Znanstveni odbor za živila potrdil tako obravnavo;ker je taka obravnava v interesu varovanja zdravja ljudi,SPREJELA NASLEDNJO DIREKTIVO:Člen 11. Brez vpliva na pozitivni seznam Skupnosti, ki bo izdelan skladno z drugim pododstavkom člena 4(3) okvirne direktive, ta direktiva postavlja začetni pozitivni seznam Skupnosti za živila in živilske sestavine, v nadaljevanju besedila "živila", ki jih je dovoljeno obsevati z ionizirajočim sevanjem, skupaj z najvišjimi odmerki, dovoljenimi za predvideni namen.2. Obsevanje navedenih proizvodov z ionizirajočim sevanjem se lahko izvaja le skladno z določbami okvirne direktive. Zlasti preskusne metode se uporabljajo skladno s členom 7(3) okvirne direktive.3. V seznamu Priloge so navedena živila, ki jih je dovoljeno obsevati z ionizirajočim sevanjem, in skupni najvišji povprečni odmerek, ki ga živila smejo prejeti.Člen 2Države članice ne smejo prepovedati, omejevati ali ovirati trženja živil, obsevanih skladno s splošnimi določbami okvirne direktive in določbami te direktive, z utemeljitvijo, da so bila tako obsevana.Člen 3Vse spremembe te direktive so možne le v skladu s postopki, določenimi v členu 100a Pogodbe.Člen 4Države članice sprejmejo zakone in druge predpise, potrebne za uskladitev s to direktivo, tako da bosta omogočena trženje in uporaba obsevanih živil, ki so v skladu s to direktivo, do 20. septembra 2000.O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.Člen 5Ta direktiva začne veljati sedmi dan po objavi v Uradnem listu Evropskih skupnosti.Člen 6Ta direktiva je naslovljena na države članice.V Bruslju, 22. februarja 1999Za Evropski parlamentPredsednikJ. M. Gil-roblesZa SvetPredsednikK.-H. Funke[1] UL C 336, 30.12.1988, str. 7, in UL C 303, 2.12.1989, str. 15.[2] UL C 194, 31.7.1989, str. 14.[3] Mnenje Evropskega parlamenta z dne 11. oktobra 1989 (UL C 291, 20.11.1989, str. 58), Skupnega stališča Sveta z dne 27. oktobra 1997 (UL C 389, 22.12.1997, str. 47) in Odločbe Evropskega parlamenta z dne 18. februarja 1998 (UL C 80, 16.3.1998, str. 133). Odločba Sveta z dne 25. januarja 1999. Odločba Evropskega parlamenta z dne 28. januarja 1999.[4] UL L 66, 13.3.1999, str. 16.--------------------------------------------------PRILOGAŽIVILA, KI JIH JE DOVOLJENO OBSEVATI IN NAJVIŠJE DOVOLJENE DOZE OBSEVANJASkupina živil | Najvišja skupna povprečna absorbirana doza obsevanja(kGy) |Posušena aromatična zelišča, začimbe in vrtna zelišča | 10 |--------------------------------------------------